# Nesecret

Nr. 10825/AJOFMCS/07.10.2024

**Aprobat,**

***Mihaela Iovanovici***

***Director Executiv***

**ANUNȚ DE SELECȚIE A PARTENERILOR ENTITĂȚI PRIVATE**

**în cadrul proiectelor implementate prin Programul Educație și Ocupare**

**(PEO) 2021-2027, Acțiunea 2.a.1. *“Dezvoltarea unei rețele pentru tineret care să furnizeze servicii personalizate și de calitate tinerilor, cu precădere din categoria NEETs” - PEO/459/PEO\_P2/OP4/ESO4.1/PEO\_A22***

**I. Preambul**

Agenţia Judeţeană pentru Ocuparea Forţei de Muncă Caraș-Severin anunţă organizarea unei proceduri de selecţie a partenerlor privaţi pentru încheierea unui Acord de Partenerat, în vederea elaborării şi depunerii cererii de finanţare aferente unui proiect în cadrul Programului Educatie si Ocupare 2021 - 2027, Prioritate 2 - Valorificarea potențialului tinerilor pe piața muncii (Ocuparea forței de muncă în rândul tinerilor), Obiectiv specific ESO4.1. - Îmbunătățirea accesului la piața muncii și măsuri de activare pentru toate persoanele aflate în căutarea unui loc de muncă, în special pentru tineri, îndeosebi prin implementarea Garanței pentru tineret, pentru șomerii de lungă durată și grupurile defavorizate de pe piața muncii și pentru persoanele inactive, precum și prin promovarea desfășurării de activități independente și a economiei sociale (FSE+), Acțiunea 2.a.1. - *“Dezvoltarea unei rețele pentru tineret care să furnizeze servicii personalizate și de calitate tinerilor, cu precădere din categoria NEETs”* - PEO/459/PEO\_P2/OP4/ESO4.1/PEO\_A22, in conformitate cu:

- prevederile art. 34 alin. (1) din OUG nr. 133/2021 privind gestionarea financiară a fondurilor europene pentru perioada de programare 2021-2027;

- Procedura de sistem privind selecţia partenerlor în vederea depunerii unor cereri de finanţare pentru proiecte din fonduri europene nerambursabile, COD PS – 34.

Prezenta procedura de selectie se va finaliza cu selectarea a două **entitati private**, in vederea includerii acesteia in Acordul de parteneriat incheiat pentru implementarea proiectului.

Prezenta procedura nu deroga, nu substituie si nu excepteaza sub nicio forma de la procedurile de achizitii publice de bunuri, lucrari, servicii, asa dupa cum sunt acestea prevazute acestea din urma in normele legale privind achizitiile publice.

Acordul de parteneriat ce va fi incheiat are înțelesul prevederilor OUG nr. 133/2021 si contine termenii, condiţiile şi responsabilităţile părţilor, asa dupa cum se prevede la art. 46 din HG nr. 829/2022.

- Norme metodologice de aplicare a Ordonanţei de urgenţă a Guvernului nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziţie justă.

Pentru implementarea proiectului se va incheia un singur Acord de parteneriat, indiferent daca in structura parteneriala exista si entitati publice si entitati private.

Selecția partenerilor entitati private are la bază următoarele principii:

* Transparenţa;
* Nediscriminarea;
* Tratamentul egal;
* Eficiența utilizării fondurilor;
* Legalitate;
* Trasabilitate.

**II. Legislatie aplicabila**

* Acord de parteneriat pentru perioada de programare 2021-2027, semnat între Comisia Europeana si România;
* Programul Educatie si Ocupare 2021-2027;
* Ordinul MIPE nr. 1.244/21.03.2023 privind aprobarea Ghidul solicitantului - Condiții Generale aferent Programului Educatie si Ocupare 2021-2027, cu modificarile si completarile ulterioare;
* Legea nr.202/2006, privind organizarea şi funcţionarea Agenţiei Naţionale pentru Ocuparea Forţei de Muncă,republicată, cu modificările şi completările ulterioare;
* Legea nr.161/2003 privind unele măsuri pentru asigurarea transparenţei în exercitarea demnităţilor publice, a funcţiilor publice şi în mediul de afaceri, prevenirea şi sancţionarea corupţiei, cu modificările şi completările ulterioare;
* Legea nr.78/2000 privind prevenirea, descoperirea şi sancționarea faptelor de corupţie, cu modificările şi completările ulterioare;
* Ordonanța Guvernului nr. 137/2000 privind prevenirea şi sancţionarea tuturor formelor de discriminare, republicată;
* Ordonanța de urgenţă a Guvernului nr.66/2011 privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora, cu modificările și completările ulterioare;
* Ordonanța de urgență a Guvernului nr.133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziţie justă, cu modificările și completările ulterioare;
* Hotărârea Guvernului nr.1.610/2006, privind aprobarea Statutului Agenţiei Naţionale pentru Ocuparea Forţei de Muncă cu modificările şi completările ulterioare;
* Hotărârea Guvernului nr.875/2011 pentru aprobarea Normelor metodologice de aplicare a prevederilor OUG nr.66/2011 privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora, cu modificările şi completările ulterioare;
* Hotărârea Guvernului nr.829/2022 pentru aprobarea Normelor metodologice de aplicare a Ordonanței de urgență a Guvernului nr.133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă cu modificările şi completările ulterioare;
* Hotărârea Guvernului nr.873/2022 pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă;
* Ordinul MIPE nr.4172/2024 privind aprobarea Ghidului Solicitantului Condiții Specifice - Dezvoltarea unei rețele pentru tineret care să furnizeze servicii personalizate și de calitate tinerilor, cu precădere din categoria NEETs

**III. Calendarul procedurii de selecţie**

|  |  |
| --- | --- |
| **Activitate** | **Termen** |
| **Publicare anunt lansare procedura de selectie a partenerilor** | 07.10.2024 |
| **Constituirea comisiei de evaluare si selectie** | 08.10.2024 |
| **Depunerea dosarelor de candidatura** | 22.10.2024 |
| **Evaluarea candidaturilor – etapa I criterii de calificare** | 23.10.2024 |
| **Evaluarea candidaturilor – etapa II criterii de selectie** | 23.10.2024 |
| **Intocmirea Raportului procedurii de evaluare si selectie** | 23.10.2024 |
| **Publicare anunt privind rezultatul selectiei si comunicare catre candidati** | 23.10.2024 |
| **Depunere contestatii** | 24.10.2024 |
| **Solutionarea contestatiilor** | 25.10.2024 |
| **Publicarea anuntului final privind rezultatele selectiei** | 28.10.2024 |
| **Contactarea partenerilor selectati** | 29.10.2024 |

**IV. Structura parteneriatului**

**Lider de parteneriat:** Agenția Județeană pentru Ocuparea Forței de Muncă Caraș-Severin

**Partener 1:** Parteneri privati de tipul organizație neguvernamentală cu experiență relevantă în consiliere/mediere plasare forță de muncă și în implementarea de proiecte cu finanțare europeană.

**Partener 2 :** Parteneri privati furnizori de servicii sociale/de formare profesională autorizați

In cadrul prezentului apel de proiecte parteneri eligibili sunt:

* Consiliul Național al Tineretului;
* Fundațiile județene pentru tineret și a municipiului București;
* Fundația Națională pentru Tineret;
* Organizațiile neguvernamentale de tineret;
* Organizațiile neguvernamentale pentru tineret;
* Centre de informare și consiliere pentru tineri;
* Autoritățile publice locale de la nivel de localitate sau de la nivel județean;
* Instituții de învățământ superior publice sau private acreditate;
* Furnizori de formare profesională autorizați publici sau privați;
* Furnizori de servicii de stimulare a ocupării publici sau privați acreditați;
* Furnizori de servicii sociale publici sau privați acreditați;
* Asociațiile de Dezvoltare Intercomunitară cu personalitate juridică;
* Agențiile Județene pentru Ocuparea Forței de Muncă/Agenția Municipală pentru Ocuparea Forței de Muncă București.

Parteneriul va fi selectat pentru desfășurarea de activități relevante pentru domeniul proiectului, în funcție de obiectivele specifice apelului de proiecte *“Dezvoltarea unei rețele pentru tineret care să furnizeze servicii personalizate și de calitate tinerilor, cu precădere din categoria NEETs”* - PEO/459/PEO\_P2/OP4/ESO4.1/PEO\_A22.

Cerinţele pe care trebuie sa le indeplineasca partenerii sunt specificate în Ghidul Solicitantului Conditii Specifice - Dezvoltarea unei rețele pentru tineret care să furnizeze servicii personalizate și de calitate tinerilor, cu precădere din categoria NEETs, precum si cele din Ghidul Conditii Generale a AMPOCU pentru Programul Educatie si Ocupare, astfel:

- Să se încadreze în regulile generale de eligibilitate stabilite în Tabelul nr. 2 „Cerințe generale privind eligibilitatea Solicitantului și a Partenerilor“ definite prin Ghidul Solicitantului Condiții Generale PEO;

- Să nu se încadreze în situațiile prevăzute în Tabelul 3 „Situații în care solicitantul sau parteneriul nu este eligibil pentru finanțare“definite prin Ghidul Solicitantului Condiții Generale PEO.

- Partenerii trebuie să desfăşoare activităţi relevante pentru domeniul proiectului sau demonstrează că în obiectul de activitate al instituţiei pe care o reprezintă se află şi activitatea/activităţile din cadrul proiectului

**Va fi selectat câte un partener individual**, nu consorții/asociații de parteneri/grupuri de societăți.

Participantii la selectie in calitatea de parteneri nu vor propune activităţi de tipul dezvoltării de aplicații și sisteme informatice, supervizarea activităților subcontractante de beneficiar, servicii hoteliere, furnizare de bunuri. Astfel de activități vor face obiectul subcontractării, respectiv contractelor de furnizare/servicii incheiate prin preceduri de achiziţie publică.

Indiferent de numărul partenerilor implicaţi în implementarea unui proiect, va fi semnat un singur acord de parteneriat între toţi partenerii.

În vederea stabilirii unui parteneriat, entităţile private care intenționează să intre într-o relație de parteneriat vor elabora o notă justificativă care va conține o analiză a valorii adăugate a parteneriatului în ceea ce privește utilizarea eficientă a fondurilor, precum și rolul parteneriului în implementarea proiectului.

Parteneriatul selectat, după caz, trebuie să contribuie financiar la implementarea proiectului, respectiv să aibă alocate cheltuieli eligibile din totalul cheltuielilor eligibile prevăzute în buget, nefiind posibil ca un parteneri și/sau solicitantul să asigure partea de buget (contribuție financiară nerambursabilă sau/și contribuție proprie) prevăzută pentru alt parteneri/care trebuie asigurată de alt parteneri.

Faptul că o entitate a fost selectată ca potenţial partener conform acestei proceduri nu crează nicio obligaţie pentru Agenţia Judeţeană pentru Ocuparea Forţei de Muncă Caraș-Severin, în situaţia în care cererea de finanţare depusă nu va fi selectată pentru finanţare.

Toate activităţile desfăşurate în timpul elaborării dosarului cererii de finanţare nu fac obiectul niciunei pretenţii de natura financiară sau de orice altă natură, pentru niciuna dintre părţi.

**V. Obiectivul general și obiectivele specifice cererii de finanțare**

**Obiectivul general: Imbunatatirea accesului la piata muncii pentru tinerii din judetul Caraș-Severin si Sibiu, cu precadere din categoria NEETs înregistraţi la Serviciul Public de Ocupare (SPO) în vederea furnizarii de masuri personalizate de sprijin.**

**Obiectivele specifice:**

O.S.1 - Cresterea gradului de informare si constientizare în rândul tinerilor sub 30 de ani cu privire la avantajele înregistrarii la SPO si la opţiunile pe care le au în vederea integrarii pe piaţa muncii, în educaţie, formare sau antreprenoriat prin realizarea unei campanii de informare si constientizare la nivel national;

O.S. 2 - Constituirea unei reţelei de sprijin la nivel local si implementarea unui mecanism de lucru cu tinerii, în scopul identificarii 1.575 de persoane aparţinând categoriei tinerilor sub 30 de ani ca baza pentru identificarea si monitorizarea acestora. Acest obiectiv va fi realizat prin prisma activitatilor A1 si A2 si va contribui la realizarea indicatorului tineri sub 30 de ani identificaţi.

O.S. 3 - Identificarea a cel puţin 1.575 tineri sub 30 de ani în vederea înregistrarii si profilarii a cel putin 1105 dintre acestia.

O.S. 4 – Implementarea unui program pentru dezvoltarea de competențe transversale și de ințiative proactive pentru 1575 de tineri, precum și activități cultural educative având drept scop implicarea tinerilor in comunitate și societate.

**VI. Grupul tinta al proiectului**

❖ Tineri sub 30 ani (valoare minima 1.575 persoane)

Pentru a fi eligibilă în grupul ținta o persoana trebuie să îndeplinească următoarele condiții cumulative la data intrării in operațiune:

* Să fi împlinit vârsta de 14 de ani;
* Să nu fi împlinit vârsta de 30 de ani;
* Să aibă domiciliu sau reședința în România, în regiunea de dezvoltare vizată de proiect.

Total grup țintă: 1575 tineri din care:

• grup țintă recrutat și gestionat de Liderul de parteneriat: 775 tineri

• grup țintă recrutat și gestionat Partener 1: 500 tin

• grup țintă recrutat și gestionat Partener 2: 300 tineri

**VII. Principalele activități ce vor fi derulate în cadrul proiectului şi activitățile în care va fi implicat fiecare parteneri:**

***A1. Dezvoltarea unei rețele pentru tineret care să furnizeze servicii personalizate și de calitate tinerilor cu precădere din categoria NEETs: (SPO +parteneri)***

SA 1.1. Constituirea unei retele de sprijin prin încheierea de parteneriate între Serviciul Public de Ocupare și furnizorii de servicii de tineret publici sau privați (centre/cluburi de tineret sau alți actori relevanți) inclusiv dezvoltarea unor echipe mixte sub coordonarea Serviciului Public de Ocupare, formate din specialiști ai serviciilor publice din domenii precum servicii de tineret, consiliere/ocupare, educație/formare, asistență socială sau de sănătate, care să faciliteze furnizarea serviciilor pentru tineri la nivel de teritoriu/zonă/regiune sau grup de tineri - ***(SPO+ parteneri)***;

SA 1.2. extinderea ariei de intervenții pentru tineri prin implicarea și sprijinirea centrelor de tineret/ cluburilor de tineret și a furnizorilor de servicii de tineret publici sau privați/alți actori relevanți pentru furnizarea de măsuri care sa faciliteze tranziția pe piața muncii și prevenirea apariției situației de NEETs, cum ar fi: dezvoltarea de competente transversale, sociale, civice, instruire pentru utilizarea tehnologiei moderne etc - ***(SPO +parteneri)***.

În cadrul subactivității A1.2, partenerii privati sunt responsabili de organizarea a minim 88 de ateliere/workshopuri cu rol de a facilitata tranziția tinerilor către piața muncii. Tematica workshopurilor va contribui la prevenirea apariției situației de NEETs, abordând teme precum dezvoltarea de competente transversale, sociale, civice, instruire pentru utilizarea tehnologiei moderne, management al carierei, antreprenoriat, dezvoltare personală. Atelierele/workshopurile vor fi implementate în parteneriat cu stakeholderi locali din rețeaua de tineret dezvoltată prin proiect.

SA 1.3. asigurarea lucrătorilor de tineret la nivelul partenerilor implicați, inclusiv prin formarea acestora pentru a oferi sprijin personal și pentru facilitarea activităților interactive bazate pe învățarea din experiență pentru a pregăti tinerii pentru o mai bună integrare socială, precum și pentru angajare - ***(SPO +parteneri)***.

SA 1.4. informări si campanii cu privire la prevenirea consumului de alcool si droguri - ***(parteneri)***.

În cadrul subactivității A1.4, partenerii privati vor avea în responsabilitate implementarea unei campanii adresate tinerilor cu scopul de a preveni consumul de alcool și droguri. Campania va include în mod obligatoriu următoarele componente:

* producția unui spot video cu rol de informa și educa tinerii privind riscurile consumului de alcool și droguri;
* difuzarea și distribuirea spotului video în mediul online, cu precădere pe rețelele social-media populare în rândul tinerilor;
* pregătirea și de materiale grafice în format fizic și digital cu mesajele campaniei;
* promovarea și diseminarea în rândul tinerilor din grupul țintă a mesajelor și materialelor campaniei sub forma de sesiuni de informare și conștientizare, derulate atât fizic cât și online;
* organizarea a 2 evenimente publice, cu specialiști în domeniul prevenției, prin intermediul cărora se va dezbate problematica proliferării consumului de alcool și droguri în rândul tinerilor, inclusiv modul în care aceasta influențează conduita rutieră și se vor trage semnale de alarmă privind extinderea fenomenului în societatea românească, în special în rândul tinerilor.

***A2. Furnizarea de servicii pentru tineri***

SA 2.1- activități/servicii de identificare a tinerilor în vederea activării lor și înregistrării la ANOFM, şi, după caz, furnizarea de servicii personalizate de informare, consiliere, management de caz și orientare în carieră - ***(SPO + parteneri)***.

SA 2.2. activități pentru dezvoltarea de competențe transversale și de implicare proactivă vizând teme, precum: învățarea nonformală; mediu și educație ecologică/competențe „verzi” pentru economie si societate; cetățenie activă, educație civică și democrație participativă; educație pentru un stil de viață sănătos și activ, stagii de voluntariat național și internațional, inclusiv prin programe de tip „Tânăr voluntar”, schimburi interculturale internaționale de tineri; artă și cultură ***(parteneri)***.

În cadrul subactivității A2.2, partenerii privati sunt responsabili de implementarea următoarelor acțiuni:

* operarea/înființarea a minim unui centru de tineret, situat în județul Caraș-Severin în cadrul căruia se vor derula activități de dezvoltare de competențe transversale și de implicare proactivă;
* organizarea a 72 de workshopuri de dezvoltare personală;
* organizarea a minim 2 evenimente sportive dedicate tinerilor.

SA 2.3. activități cultural educative având drept scop implicarea tinerilor in comunitate/societate (ateliere de lucru, de creativitate, dezvoltarea competențelor sociale, civice, instruire pentru utilizarea tehnologiei moderne, sesiuni de educație digitală, de management al carierei, de comunicare și muncă în echipă- ***(parteneri)***.

În cadrul subactivității A2.3, partenerii privati sunt responsabili de implementarea următoarelor acțiuni:

* operarea/înființarea centrului de tineret, în cadrul căruia se vor derula activități cultural educative având drept scop implicarea tinerilor in comunitate/societate;
* organizarea a minim 4 ateliere de creativitate;
* organizarea a minim 40 de ateliere de educație pentru siguranță;

***A3. Managementul proiectului și activități indirecte***

SA 3.1 Managementul general al proiectului: planificarea, organizarea, evaluarea și controlul proiectului ***(SPO +parteneri);***

SA 3.2 Activități indirecte de suport pentru managerul de proiect și alte activități administrative conexe ***(SPO +parteneri).***

**A4. Activități de informare și publicitate**

SA 4.1 - Activități de informare și publicitate a proiectului ***(SPO +parteneri).***

**Nota: Activitatea 1 si Activitatea 2 reprezintă activități de bază în cadrul acestui apel de proiecte.**

**VIII. Bugetul total al proiectului și bugetul alocat partenerilor (RON)**

|  |  |  |  |  |
| --- | --- | --- | --- | --- |
| **Activitate** | **Buget alocat AJOFMCS** | **Buget alocat partener privat**  **1** | **Buget alocat partener privat**  **2** | **Total** |
| **Total buget** |  |  |  | **9.955.800 lei** |

Bugetul va fi alocat fiecarui partener in functie de activitatile asumate.

**IX. Rezultate așteptate**

Rezultatele așteptate urmare a acordării sprijinului acordat în cadrul prezentului apel de proiecte sunt următoarele:

• număr de tineri care beneficiază de sprijin în cadrul proiectului – 1575 pers.;

• număr de tineri aparținând minorității roma ce beneficiază de sprijin în cadrul proiectului – 240 pers;

• număr de persoane din grupul țintă care urmare a sprijinului primit sunt înregistrate la Serviciul Public de Ocupare (AJOFM/ANOFM) ca persoane în căutarea unui loc de muncă – 1105 pers.;

• număr de persoane din grupul țintă ce aparțin minorității roma care urmare a sprijinului primit sunt înregistrate la Serviciul Public de Ocupare (AJOFM/ANOFM) ca persoane în căutarea unui loc de muncă – 170 pers..

**X. Documentatia necesara entitatilor private pentru depunerea candidaturii in vederea selectiei de parteneri prevazuta de prezenta**

Participanții la procedură vor depune dosarele de candidatură in **format electronic** pe adresa de e-mail **ajofm.cs@anofm.gov.ro** sau in **format fizic** la sediul A.J.O.F.M. Caraș-Severin din mun. Reşiţa, Str. Traian Lalescu nr. 17, jud. Caraş-Severin, Secretariat-registratura.

Candidații participanți la procedură pot participa la selectie pentru o singură categorie de parteneri.

În cazul dosarelor de candidatură depuse pentru organizații diferite, dar având același reprezentant legal, doar una dintre organizații va putea fi selectata în cadrul parteneriatului.

 **În copie**, semnată și certificată conform cu originalul de către reprezentantul legal se vor depune:

1.Certificatul de înregistrare la Registrul Comerțului/judecătorie/statut/acte constitutive (documentele de înființare pentru centrele de informare și consiliere pentru tineri înființate în conformitate cu prevederile Legii 350/2006/documente statutare și lista membrilor în vederea evaluării calității de organizație neguvernamentală de tineret în conformitate cu prevederile Legii 350/2006/documente statutare în vederea evaluării calității de organizație neguvernamentală pentru tineret în conformitate cu prevederile Legii nr.350/2006/alte acreditari/autorizari relevante pentru activităților desfășurate în proiect);

2.Certificat constatator emis de Oficiul Registrului Comerțului de pe lângă Tribunalul/Judecătorie, eliberat cu cel mult 30 de zile înainte de data depunerii ofertelor care să ateste că domeniul de activitate al ofertantului corespunde obiectului procedurii și faptul că nu sunt înscrise mențiuni cu privire la aplicarea legii privind procedura insolvenței-operatori economici/Extras actualizat din Registrul Asociațiilor și Fundațiilor sau adeverinta emisă de Judecătorie, care să ateste numărul de înregistrare al organizației și situația juridică a organizației;

3.Certificat de înregistrare fiscală;

4. Documente care să demonstreze capacitatea financiară a parteneriatului - rezultatul exercițiului financiar pentru ultimii 4 ani - bilanț contabil și contul de profit și pierderi, vizate și înregistrate de organul competent;

5. Documente care să demonstreze experiența relevantă în domeniul activităților desfășurate în proiect de parteneri - experiența relevantă (documente suport) - se va prezenta contractul adus ca referință, recomandare de la beneficiarul contractului respectiv sau alte documente considerate relevante pentru demonstrarea experienței parteneriului pentru domeniul proiectului;

 **În original**:

6. Scrisoare de intenție (conform model atașat – Anexa 1);

7. Fișa parteneriului (conform model atașat – Anexa 2);

*În Scrisoarea de intenție și în Fișa parteneriului participanții vor menționa cel puțin o activitate cadru a proiectului pentru care dispun de resursele materiale și umane necesare și vor furniza o scurtă descriere a acțiunilor propuse în cadrul acestei activități cu prezentarea aspectelor considerate esențiale pentru obținerea rezultatelor așteptate și atingerea obiectivelor și a contribuției în parteneriat: plusvaloarea adusă proiectului*;

8. **Declarație unică pe propria răspundere a reprezentantului legal,** semnată și ștampilată de către reprezentantul legal (conform model atașat – Anexa 3) că:

- sunt respectate cerințele specifice de eligibilitate aplicabile proiectului și solicitantului, în condițiile și la termenele prevăzute în Ghidul Solicitantului;

- organizația/reprezentantulul legal nu se află în niciuna din situațiile de excludere prevăzute de legislația aplicabilă, respectiv Ghidul Solicitantului;

- angajamentul privind neutilizarea sprijinului primit pentru finanțarea de intervenții excluse din domeniul de aplicare al proiectului pentru care se oprganizează prezenta selecţie, să asigure contribuția proprie în funcție de tipul categoriei de entitate din care face parte, conform prevederilor din Ghidul solicitantului - Condiții Generale;

- să finanțeze toate costurile, inclusiv costurile neeligibile, dar necesare, aferente proiectului;

- să asigure resursele umane şi financiare necesare implementării optime a proiectului în condiţiile rambursării ulterioare a cheltuielilor eligibile din fondurile Uniunii și susținere a cofinanțării;

- să prezinte, la momentul contractării, la cererea AM/OI, toate documentele necesare pentru a dovedi îndeplinirea condițiilor de eligibilitate;

- să respecte, pe durata pregătirii şi implementării proiectului, prevederile legislaţiei europene şi naţionale în domeniul dezvoltării durabile, inclusv DNSH, imunizarea la schimbări climatice, egalităţii de șanse, şi nediscriminării, egalităţii de gen, GDPR, Carta drepturilor fundamentale a Uniunii Europene, Convenția ONU privind drepturile persoanelor cu handicap, precum și dreptul aplicabil al Uniunii din domeniul spălării banilor, al finanțării terorismului, al evitării obligațiilor fiscale, al fraudei fiscale sau al evaziunii fiscale, etc

9. Declarație pe propria răspundere a reprezentantului legal (semnată) care atestă faptul ca participantul nu este subiect al unui conflict de interese (conform model atașat – Anexa 4);

11.Declarație pe propria răspundere a reprezentantului legal (semnată) pentru asigurarea perioadei de sustenabilitate, ulterioare închiderii proiectului - (conform model atașat – Anexa 5);

12.Certificat de atestare fiscală privind îndeplinirea obligațiilor de plată a impozitelor și taxelor locale;

13.Certificat fiscal eliberat de Administrația financiară teritorială la care este arondat sediul persoanei juridice privind îndeplinirea obligațiilor de plată la bugetul de stat;

14.Notă justificativă care va conține o analiză a valorii adăugate a parteneriatului în ceea ce privește utilizarea eficientă a fondurilor, precum și rolul partenerului în implementarea proiectului.

*Nota justificativă va fi insoțită de:*

*- CV-urile în format EUROPASS ale experților propuși de parteneri pentru proiect;*

*- Fiecare CV trebuie să specifice poziția pentru care expertul este propus în proiect și trebuie să fie semnat și datat de expert;*

*- Lista resurselor umane implicate în proiect, în cadrul căreia să se specifice în mod clar funcția propusă în proiect, nominalizarea persoanelor implicate în proiect, semnată de reprezentantul legal al parteneriului;*

*- Lista resurselor materiale deținute de parteneri și propuse pentru utilizare în cadrul proiectului (ex.:materiale, echipamente, vehicule, spații disponibile pentru desfășurarea activităților proiectului)*

- Analiză de costuri pentru fundamentarea bugetului necesar pentru servicii corespunzătoare activităților propuse

- Alte documente prevăzute prin Ghidurile specifice.

Toate documentele solicitate vor fi prezentate în limba română și vor fi depuse în forma precizată și în termenul stabilit prin anunț, asumate de reprezentantul legal (semnătură), după caz.

**XI. Criterii de calificare - Se vor analiza documentele depuse de către solicitant prevăzute la pct. X**

***I.Conformitatea documentelor***

1. Toate documentele au fost depuse până la termenul indicat prin anunțul de selecție;

2. Au fost depuse de către ofertant toate documente solicitate confornm modelului publicat pe site-ul AJOFM Caraș-Severin;

3. Documentele date ca model sunt integral și corect completate.

***II.Capacitatea ofertantului de a furniza servicii corespunzător activităţilor proiectului***

4. Are în obiectul de activitate prestarea de servicii de natura celor care sunt necesare implementării proiectului, conform cu temele şi activităţile la care doreşte să fie parteneri;

5. A implementat/implementează, in calitate de parteneri sau beneficiar, cel puțin 1 proiect cu finanţare nerambursabilă și/sau are experiența de cel puțin 12 luni în domeniul activităților proiectului

6. Are capacitatea financiară şi operaţională de realizare a activităţilor din proiect

***III.Conduita ofertantului***

7. Declarație pe propria răspundere a reprezentantului legal (semnată și ștampilată de către acesta) că nu se încadrează în niciuna din situațiile de excludere stipulate în cadrul Regulilor generale privind eligibilitatea solicitanților stipulate în documnetele cadru de implementare (ex. Ghidul solicitantului orientări generale, ghid condiții specifice, după caz în funcție de programul accesat).

8. Declarație pe propria răspundere a reprezentantului legal (semnată) care atestă faptul ca participantul nu este subiect al unui conflict de interese.

**Ofertantul se poate considera calificat numai în cazul în care la toate criteriile de calificare a fost bifată rubrica “DA”.**

**XII. Criterii de selecţie**

Cei care au îndeplinit criteriile de calificare vor trece în etapa de selecție.

Dosarele vor fi punctate de la 1 – 100 conform grilei.

**Criteriile de selectie:**

|  |  |  |
| --- | --- | --- |
| **Nr. crt.** | **Criterii de evaluare** | **Punctaj maxim** |
| **1** | **Capacitatea tehnica și financiară** | **50** |
| 1.1 | Resurse umane | 25 |
|  | Evaluarea calitativă a experienței din CV pentru coordonatorul de proiect, experții de implementare aferenți fiecărei activități[[1]](#footnote-1):   * nivel scăzut (experiență de până la un an) – 5 puncte * nivel mediu (experiență cuprinsă între 5 an și 10 ani) – 15 puncte * nivel înalt (experiență mai mare de 10 ani) – 25 puncte | 25 |
| 1.2 | **Capacitate financiară** | **25** |
|  | Suma cifrelor de afaceri sau suma veniturilor totale pe ultimii 4 ani fiscali pentru entitatile care nu au cifra de afaceri:   * Pentru un nivel al cifrei de afaceri/ suma veniturilor totale mai mare sau egal cu bugetul alocat parteneriului se acorda punctajul maxim de 25 de puncte; * Pentru un nivel al cifrei de afaceri/ suma veniturilor totale mai mic decat bugetul alocat parteneriului se acorda punctajul dupa urmatoarea formula:   **Punctaj= cifra de afaceri respectivă sau suma veniturilor respective X 25 puncte/Bugetul alocat parteneriului** | 25 |
| **2** | **Capacitate profesională** | **50** |
| 2.1 | Dovada implementării unor proiecte cu finanțare nerambursabilă   * 1 proiect – 3 puncte * între 5 și 10 proiecte – 6 puncte * mai mult de 10 proiecte – 10 puncte | 10 |
| 2.3 | Dovada implementării unor proiecte cu finanțare nerambursabilă ce au inclus operațiuni relevante pentru apelul curent, cu rata de realizare a indicatorilor mai mare de 90% din ținta/țintele propuse:   * 1 proiect – 3 puncte * între 3 și 6 proiecte – 6 puncte * mai mult de 6 proiecte – 10 puncte | 10 |
| 2.3 | Dovada experienței de cel puțin 12 luni în domeniul activităților proiectului   * între 1 și 3 ani – 3 puncte * între 3 și 5 ani – 6 puncte * mai mult de 5 ani – 10 puncte | 10 |
| 2.4 | Partenerii demonstrează experiență specifică în organizarea următoarelor tipuri de activități dedicate tinerilor:   1. Activități de facilitare a tranziției tinerilor către piața muncii; 2. Organizarea a cel puțin o campanie de informare și conștientizare cu privire la teme de interes social și civic; 3. Organizarea de competiții sportive adresate tinerilor; 4. Organizarea de acțiuni cultural educative; 5. Organizarea sesiuni de educație pentru siguranță;  * Experiență în cel puțin 1 tip de acțiuni – 3 puncte * Experiență în cel puțin 2 tipuri de acțiuni – 6 puncte * Experiență în toate cele 3 tipuri de acțiuni – 10 puncte | 10 |
| 2.5 | Numărul de beneficiari direcți implicați în ultimii 5 ani în operațiuni relevante pentru apelul curent:   * sub 2000 beneficiari – 3 puncte * între 2000 și 5000 de beneficiari – 6 puncte * peste 5000 de beneficiari – 10 puncte | 10 |
| **TOTAL** | | **100** |

Vor fi declarati admisi candidatii care întrunesc punctajul cel mai mare, dar nu mai puțin de 60 de puncte.

A.J.O.F.M. Caraș-Severin îşi rezervă dreptul de a solicita documente suport suplimentare partenerilor selectaţi înainte de încheierea Acordului de Parteneriat.

**XIII. Soluționarea contestațiilor**

Ofertanții care nu au fost selectați de Agenţia Judeţeană pentru Ocuparea Forţei de Muncă Caraș-Severin ca parteneri în vederea aplicării cererii de finanțare pentru apelul de proiecte care face obiectul anunțului de selecție, pot depune contestații în termen de 1 zi lucrătoare de la data publicării rezultatului procedurii la sediul A.J.O.F.M. Caraș-Severin.

La nivel A.J.O.F.M. Caraș-Severin, pentru soluționarea contestațiilor depuse, prin decizie a directorului executiv se va constitui comisia de soluționare a contestațiilor. Comisia va fi formată din președinte, membrii și un secretar.

După soluționarea contestațiilor se va publica pe site-ul A.J.O.F.M. Caraș-Severin anunțul final cu privire la rezultatul procedurii de selecție și vor fi informati si contactați partenerii selectați.

**XIV. Anexe**

|  |  |
| --- | --- |
| **Anexa nr. 1** | **Scrisoare de intentie** |
| **Anexa nr. 2** | **Fişa parteneri** |
| **Anexa nr. 3** | **Declaratia unica** |
| **Anexa nr. 4** | **Declarație privind inexistenta oricărei situații de incompatibilitate/conflict de interese** |
| **Anexa nr. 5** | **Declaratie asigurare sustenabilitate** |

Întocmit,

Marius Zavelcuță

Inspector superior

Compartiment Monitorizare Proiecte Finantate din FSE,

Informatica si Managementul Bazelor de Date

1. Nivelul de experiență la nivelul unei candidaturi se consideră ca medie a nivelurilor de experiență ale experților propuși în cadrul candidaturii în cauză. [↑](#footnote-ref-1)